CELEX: 32015R2317
Language: sk
Date: 2015-12-08 00:00:00
Title: Vykonávacie nariadenie Komisie (EÚ) 2015/2317 z 8. decembra 2015 o zatriedení určitého tovaru do kombinovanej nomenklatúry

12.12.2015   
            
            
               SK
            
            
               Úradný vestník Európskej únie
            
            
               L 328/55
            
         VYKONÁVACIE NARIADENIE KOMISIE (EÚ) 2015/2317
   z 8. decembra 2015
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväzných informácií o nomenklatúrnom zatriedení vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 12 ods. 6 nariadenia Rady (EHS) č. 2913/92 (2). Toto obdobie by malo byť stanovené na tri mesiace.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 12 ods. 6 nariadenia (EHS) č. 2913/92 počas troch mesiacov odo dňa nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. decembra 2015
      
         
            Za Komisiu
         
         
            v mene predsedu
         
         Heinz ZOUREK
         
            generálny riaditeľ pre dane a colnú úniu
         
      
   
   
      (1)  Ú. v. ES L 256, 7.9.1987, s. 1.
   
      (2)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Šijací stroj s voľným ramenom pre domácnosť, so zabudovaným elektrickým motorom s výkonom 70 wattov, v podstate vybavený ihlovým lôžkom, prítlačnou pätkou, puzdrom cievky, ovládacími prvkami, zabudovaným svetlom, nožným pedálom s káblom a rôznym príslušenstvom (napr. cievkami, vodiacimi koľajničkami, sadou ihiel, dvojihlami atď.) Má hmotnosť približne 7 kg (vrátane motora) a ponúka viac ako 24 šijacích programov. Má hodnotu viac ako 65 EUR.
                  Šijací stroj pracuje s hornou a dolnou niťou. Jedna niť je navlečená na ihlu a druhú nesie zospodu člnok (technika prešívacieho stehu). Šijací stroj dokáže zhotoviť rôzne typy stehov, všetky tieto stehy sú však založené na opísanom princípe. Stroj dokáže len imitovať obnitkovací steh (over-lock) a nedokáže v rámci rovnakej operácie odrezať prečnievajúci materiál.
               
               
                  8452 10 11
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 8452, 8452 10 a 8452 10 11.
                  Vzhľadom na jeho funkciu, konštrukciu, fyzikálne charakteristické vlastnosti a spôsob fungovania je potrebné šijací stroj považovať za šijací stroj iba s prešívacím stehom podpoložky 8452 10, pretože dokáže robiť stehy iba na základe princípu prešívacieho stehu [pozri aj vysvetlivky ku kombinovanej nomenklatúre k podpoložkám 8452 10 11 a 8452 10 19, bod 1 a)].
                  Výrobok sa preto má zatriediť pod číselný znak KN 8452 10 11 ako šijacie stroje pre domácnosť, iba s prešívacím stehom, s hodnotou každého kusa väčšou ako 65 EUR.